‘સમભાવ’ના પ્રતિનિધિએ બાઇક પાછળ બેસી નહેરુનગર સુધી મુસાફરી કરી હતી, જે પેટે રૂ.૩૩ ભાડું ચૂકવ્યું હતું. મુસાફરી સમયે ડ્રાઇવર સાથે વાતચીત કરતાં અમુલખ્ખાએ જણાવ્યું હતું કે હું છેલ્લા બે મહિનાથી ઉબેરમોટોમાં છું. જ્યારે પ્રતિનિધિએ સુરક્ષા વિશે ડ્રાઇવરને પૂછ્યું કે અકસ્માત થાય તો કોની જવાબદારી? તો ડ્રાઇવરે હસતાંની સાથે કહ્યું કે એ તો આપણી પોતાની જવાબદારી. કંપની અમને કંઇ સુવિધાઓ આપે તો અમે તમને આપીએ ને? બાઇકચાલકે હેલ્મેટ પણ પહેરી ન હતી.